KOMISSION ASETUS (EY) N:o 1946/97, annettu 6 päivänä lokakuuta 1997, neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan interventiojärjestelmän osalta annetun asetuksen (EY) N:o 659/97 muuttamisesta



Virallinen lehti nro L 274 , 07/10/1997 s. 0004 - 0005



KOMISSION ASETUS (EY) N:o 1946/97, annettu 6 päivänä lokakuuta 1997, neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan interventiojärjestelmän osalta annetun asetuksen (EY) N:o 659/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 30 artiklan 7 ja 57 kohdan, sekä katsoo, että komission asetuksessa (EY) N:o 659/97 (2) säädetään, että markkinoilta poistettuihin tuotteisiin ei sovelleta tuotteiden pakkaukseen ja kauppakunnostukseen liittyviä vaatimuksia, ostohintoihin sovellettavien mukautuskertoimien vahvistamisesta hedelmä- ja vihannesalalla 20 päivänä marraskuuta 1986 annetun komission asetuksen (ETY) N:o 3587/86 (3), joka kumottiin asetuksella (EY) N:o 659/97, 2 artiklassa säädettiin, että ilmaisjakeluun tarkoitettujen, uusissa kertakäyttöpakkauksissa tarjottavien markkinoilta poistettavien tuotteiden ostohinta kerrotaan ostohinnan muilla kertoimilla kerrotun ostohinnan korotusta vastaavalla määrällä, joka siis heijastuu hintoihin markkinoilta poistettaessa, jotta edistettäisiin näiden tuotteiden päätymistä mainittuun käyttötarkoitukseen, asetuksen (EY) N:o 2200/96 30 artiklassa säädetään, että markkinoilta 23 artiklan 1 kohdan säännösten mukaisesti poistetut myymättä jääneet tuotteet voidaan luovuttaa ilmaisjakeluun, asetuksen (EY) N:o 659/97 11 artiklassa ja sitä seuraavissa artikloissa säädetään, että asiasta kiinnostuneet tuottajaorganisaatiot voivat antaa tiettynä markkinointivuonna markkinoilta poistetut tuotteet jäsenvaltioiden hyväksymien hyväntekeväisyysorganisaatioiden käyttöön ilmaisjakelua varten; tällaiset irtotavarana poistetut tuotteet on kauppakunnostettava, jotta ne voidaan luovuttaa kyseiseen käyttötarkoitukseen; näin ollen vaikuttaa aiheelliselta säätää tuottajaorganisaatioiden markkinoilta poistamien tuotteiden kauppakunnostuskuluihin annettavasta kiinteästä korvauksesta, jotta mahdollistetaan kyseisten tuotteiden käyttö ilmaisjakeluun; ilman tätä kyseiset tuottajaorganisaatioiden tuotteet eivät välttämättä päädy ilmaisjakeluun, asetuksen (EY) N:o 2200/96 57 artiklassa säädetään toimenpiteistä, joilla helpotetaan siirtymistä vanhasta järjestelmästä kyseisessä asetuksessa aloitettuun järjestelmään; on tarpeen vahvistaa asetuksessa (ETY) N:o 3587/86 säädettyjä toimenpiteitä vastaavia väliaikaisia toimenpiteitä, joiden avulla ilmaisjakeluun liittyviä säännöksiä voidaan soveltaa tehokkaasti ja toimivasti markkinointivuonna 1997/1998, olisi kumottava komission asetus (ETY) N:o 1805/78 (4), sellaisena kuin se on viimeksi muutettuna asetuksella (ETY) N:o 1200/93 (5), jonka säännökset ovat vanhentuneet, ja tuoreiden hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Muutetaan asetus (EY) N:o 659/97 seuraavasti: 1. Lisätään 15 a artikla seuraavasti: "Markkinointivuonna 1997/1998 1. tuottajaorganisaatioille myönnetään kiinteämääräinen korvaus, joka on 7 ecua 100 kilogrammalta, sellaisten tuotteiden osalta omenia ja sitrushedelmiä lukuun ottamatta, jotka on vedetty markkinoilta jaettaviksi ilmaiseksi tämän asetuksen 11, 12 ja 14 artiklan edellytysten mukaisesti alle 25 kilogramman pakkauksissa; 2. tämän määrän maksamisen edellytyksenä on sellaisten tositteiden esittäminen, jotka osoittavat erityisesti: - edunsaajana olevien elinten nimet - kyseisten tuotteiden määrän - kauppakunnostuskulut - hyväntekeväisyysorganisaation haltuunoton; 3. jäsenvaltioiden on toimitettava ennen kunkin kuukauden 10. päivää komissiolle sähköpostilla tieto 1 kohdassa tarkoitettua tukea saavien ja viimeistä kuukautta edeltävän kuukauden aikana ilmaiseksi jaettujen tuotteiden määrästä." 2. Lisätään 23 artiklaan . . . "(ETY) N:o 1805/78, . . " 3. Muutetaan liite III seuraavasti: >TAULUKON PAIKKA> 4. Poistetaan liitteen IV ensimmäisen sarakkeen neljännestä kentästä sana "koko". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä lokakuuta 1997. Komission puolesta Franz FISCHLER Komission jäsen (1) EYVL L 297, 21.11.1996, s. 1 (2) EYVL L 100, 16.4.1997, s. 22 (3) EYVL L 334, 27.11.1986, s. 1 (4) EYVL L 205, 29.7.1978, s. 64 (5) EYVL L 122, 18.5.1993, s. 28